אוניברסיטת בן גוריון בנגב

מרכז לשרותי מחקר פרקליני

**מדיניות והנחיות להגבלת מזון או שתיה בחוליתנים**

**רקע:**

כללי צער בעלי חיים להזנה והשקייה של בע"ח מחייבים:

כל החיות יקבלו מזון לטעמם, חופשי מזיהומים ובכמות מספקת למלא דרישות תזונתיות ולשמירה על בריאות תקינה.

מים ראויים לשתיה יהיו זמינים ברציפות או יסופקו בתדירות הדרושה לשמירה על בריאות החיה בהתחשב בסוג החיה, בגיל, במצבה הבריאותי ובדרישות המחקר.

**מדיניות אוניברסיטת בן גוריון:**

ע"מ למלא אחר דרישות החוק וכלליו מכרסמים יקבלו מזון ומים ללא הגבלה כחלק מתנאי אחזקתם. חיות יבשתיות אחרות יקבלו מי שתיה באופן חופשי ויקבע משטר הזנה בהתאם לצרכים הפיסיולוגיים שלהם ובתאום ואישור הוטרינר המוסדי. בע"ח אקווטים כנ"ל למעט שתיה. כל סטייה מהנחיות אלו מחייב הצדקה מדעית בכתב ואישור הועדה האתית.

**הנחיות:**

במקרים בהם ניתן אישור הועדה האתית להגבלת מזון ו/או שתיה חובה לעמוד בהנחיות הבאות:

1. יש לשכן חיות בנפרד במידה ויש עדות לריב או חלוקה לא פרופורציונאלית של המזון שקשורה במשטר ההזנה המוגבל. ניתן לשמור על מגורים משותפים ובכך לשמור על התנהגות אופינית לחיה במצבים של הגבלה קלה או כשהמנה היומית ניתנת בזמן ביצוע מבחני התנהגות.
2. בבע"ח יבשתיים חובה לתת מים או נוזלים לרוויה כל יום.
3. ביונקים ועופות חובה לתת מזון לפחות פעם ביום.
4. חובה להחזיר את החיות למשטר ההזנה הרגיל כשהן לא בניסוי.
5. יש לנטר את החיות מקרוב, על בסיס יומיומי, כולל תיעוד בכתב ע"י החוקר. התיעוד יכלול מעקב יומי אחר הנתונים הבאים:
	1. כמות הנוזלים שהוצעה, הכמות שנצרכה או משך הזמן שהיה לחיה לשתות באופן חופשי כל יום.
	2. כמות המזון שהוצעה או נצרכה ליום.
	3. מצב כללי של החיה.
	4. שקילה לפחות פעם בשבוע ובמידה ויש סטיה של מעל 20% מחיית הביקורת או מחיה בגיל זהה יש להוסיף מזון ו/או שתיה.
	5. שם וחתימה של נותן המזון או השתיה.

**מקורות:**

The guide for the care and use of laboratory animals, 2011.

IACUC Guidebook, 2002.